I PRIEDAS
PREPARATO CHARAKTERISTIKŲ SANTRAUKA

1. VAISTINIO PREPARATO PAVADINIMAS

Tolvaptan STADA 15 mg tabletės
Tolvaptan STADA 30 mg tabletės
Tolvaptan STADA 15 mg + 45 mg tabletės
Tolvaptan STADA 30 mg + 60 mg tabletės
Tolvaptan STADA 30 mg + 90 mg tabletės

2. KOKYBINĖ IR KIEKYBINĖ SUDĖTIS

Tolvaptan STADA 15 mg tabletės
Kiekvienoje tabletėje yra 15 mg tolvaptano.

Pagalbinė (-s) medžiaga (-os), kurios (-ių) poveikis žinomas
Kiekvienoje 15 mg tabletėje yra maždaug 38 mg laktozės (monohidrato pavidalu).

Tolvaptan STADA 30 mg tabletės
Kiekvienoje tabletėje yra 30 mg tolvaptano.

Pagalbinė (-s) medžiaga (-os), kurios (-ių) poveikis žinomas
Kiekvienoje 30 mg tabletėje yra maždaug 77 mg laktozės (monohidrato pavidalu).

Tolvaptan STADA 45 mg tabletės
Kiekvienoje tabletėje yra 45 mg tolvaptano.

Pagalbinė (-s) medžiaga (-os), kurios (-ių) poveikis žinomas
Kiekvienoje 45 mg tabletėje yra maždaug 115 mg laktozės (monohidrato pavidalu).

Tolvaptan STADA 60 mg tabletės
Kiekvienoje tabletėje yra 60 mg tolvaptano.

Pagalbinė (-s) medžiaga (-os), kurios (-ių) poveikis žinomas
Kiekvienoje 60 mg tabletėje yra maždaug 153 mg laktozės (monohidrato pavidalu).

Tolvaptan STADA 90 mg tabletės
Kiekvienoje tabletėje yra 90 mg tolvaptano.

Pagalbinė (-s) medžiaga (-os), kurios (-ių) poveikis žinomas
Kiekvienoje 90 mg tabletėje yra maždaug 230 mg laktozės (monohidrato pavidalu).
Visos pagalbinės medžiagos išvardytos 6.1 skyriuje.

3. FARMACINĖ FORMA

Tabletė

Tolvaptan STADA 15 mg tabletės
Baltos arba balkšvos, trikampės (didžioji ašis – 6 mm, mažoji ašis – 6 mm), vienoje pusėje įspausta „C6“.

Tolvaptan STADA 30 mg tabletės
Baltos arba balkšvos, apvalios (skersmuo – 8 mm), vienoje pusėje įspausta „C7“.

Tolvaptan STADA 45 mg tabletės
Baltos arba balkšvos, kvadratinės (kraštinė – 9 mm), vienoje pusėje įspausta „C8“.

Tolvaptan STADA 60 mg tabletės
Baltos arba balkšvos, cilindro formos (didžioji ašis – 11 mm, mažoji ašis – 7 mm), vienoje pusėje įspausta „C9“.

Tolvaptan STADA 90 mg tabletės
Baltos arba balkšvos, penkiakampės (didžioji ašis – 11 mm, mažoji ašis – 12 mm), vienoje pusėje įspausta „C10“.

4. KLINIKINĖ INFORMACIJA

4.1 Terapinės indikacijos

Tolvaptan STADA skirtas autosominės dominantinės policistinės inkstų ligos (ADPIL) sukeltų cistų vystymosi ir inkstų nepakankamumo progresavimui lėtinti suaugusiesiems, kuriems pradedant gydymą nustatyta 1–4 stadijos lėtinė inkstų liga (LIL), kai yra greito ligos progresavimo įrodymų (žr. 5.1 skyrių).

4.2 Dozavimas ir vartojimo metodas

Gydymas tolvaptanu turi būti pradedamas ir stebimas prižiūrint gydytojui, turinčiam kompetencijos gydyti ADPIL ir visiškai suvokiančiam gydymo tolvaptanu riziką, įskaitant toksinį poveikį kepenims, bei stebėjimo reikalavimus (žr. 4.4 skyrių).

Dozavimas
Tolvaptan STADA skiriamas du kartus per parą, dozę paskirstant po 45 mg + 15 mg, 60 mg + 30 mg arba 90 mg + 30 mg. Rytinę dozę reikia suvartoti mažiausiai 30 minučių prieš pusryčius. Antrą paros dozę galima suvartoti valgio metu arba nevalgius. Pagal padalytąjį dozavimą skiriama bendra paros dozė yra 60 mg, 90 mg arba 120 mg.

Dozės titravimas

Pradinė dozė yra 60 mg tolvaptano per parą paskirstant po 45 mg ir 15 mg (45 mg suvartojami pabudus prieš pusryčius, 15 mg – po 8 valandų). Pradinė dozė palaipsniui didinama iki 90 mg tolvaptano paros dozės (paskirstant po 60 mg ir 30 mg) ir po to – iki tikslinės 120 mg tolvaptano paros dozės (paskirstant po 90 mg ir 30 mg), jeigu pacientas ją toleruoja, o laikotarpiai tarp dozių keitimo turi būti ne trumpesni kaip savaitė. Dozę titruoti reikia atsargiai, įsitikinus, kad didesnės dozės nėra blogai toleruojamos per visą greito dozių didinimo laikotarpį. Remiantis toleravimo duomenimis pacientui dozę galima sumažinti. Pacientams turi būti skiriama didžiausia toleruojama tolvaptano dozė.
Dozės titravimo tikslas yra kiek įmanoma daugiau ir pastoviau blokuoti vazopresino aktyvumą inkstų V2 receptoriuose, išlaikant priimtiną skysčių pusiausvyrą (žr. 4.4 skyrių).
Rekomenduojama matuoti šlapimo osmoliariškumą, siekiant stebėti vazopresino slopinamojo poveikio tinkamumą. Reikia apsvarstyti galimybę periodiškai stebėti plazmos osmoliariškumą arba natrio koncentraciją serume (plazmos osmoliariškumui apskaičiuoti) ir (arba) kūno svorį, siekiant stebėti dehidratacijos, atsirandančios dėl tolvaptano sukeliamo skysčių šalinimo, riziką, kai pacientas suvartoja nepakankamai vandens.

Tolvaptan STADA saugumas ir veiksmingumas pacientams, sergantiems 5 stadijos LIL, neištirti, todėl gydymą tolvaptanu reikia nutraukti, jeigu inkstų nepakankamumas progresuoja iki 5 stadijos LIL (žr. 4.4 skyrių).

Gydymą būtina nutraukti, jeigu pacientas neįstengia ar neturi galimybės gerti pakankamai vandens (žr. 4.4 skyrių).
Tolvaptano negalima vartoti su greipfrutų sultimis (žr. 4.5 skyrių). Pacientams reikia nurodyti gerti pakankamą kiekį vandens ir kitų vandeninių skysčių (žr. 4.4 skyrių).

Dozės koregavimas pacientams, vartojantiems stiprių CYP3A inhibitorių

Jeigu pacientas vartoja stiprių CYP3A inhibitorių (žr. 4.5 skyrių), tolvaptano dozes reikia mažinti taip:

	Tolvaptano padalytoji paros dozė
	Sumažinta dozė (vieną kartą per parą)

	90 mg + 30 mg
	30 mg (toliau mažinti iki 15 mg, jeigu 30 mg blogai toleruojama)

	60 mg + 30 mg
	30 mg (toliau mažinti iki 15 mg, jeigu 30 mg blogai toleruojama)

	45 mg + 15 mg
	15 mg


Dozės koregavimas pacientams, vartojantiems vidutinio stiprumo CYP3A inhibitorių

Jeigu pacientas vartoja vidutinio stiprumo CYP3A inhibitorių, tolvaptano dozes reikia mažinti taip:

	Tolvaptano padalytoji paros dozė
	Sumažinta padalytoji dozė

	90 mg + 30 mg
	45 mg + 15 mg

	60 mg + 30 mg
	30 mg + 15 mg

	45 mg + 15 mg
	15 mg + 15 mg


Jeigu pacientas negali toleruoti sumažintų tolvaptano dozių, reikia svarstyti tolesnio mažinimo galimybę.
Ypatingos populiacijos
Senyviems pacientams
Vyresnis amžius neturi poveikio tolvaptano koncentracijai plazmoje. Tolvaptano saugumo ir veiksmingumo duomenų ADPIL sergantiems vyresniems nei 55 metų pacientams yra nedaug (žr. 5.1 skyrių).
Pacientams, kurių inkstų funkcija sutrikusi
Tolvaptano negalima skirti pacientams, kuriems yra anurija (žr. 4.3 skyrių).
Pacientams, kurių inkstų funkcija sutrikusi, dozės koreguoti nereikia.
Klinikinių tyrimų su asmenimis, kurių glomerulų filtracijos greitis < 10 ml/min., arba su pacientais, kuriems atliekamos dializės, neatlikta. Pacientams, kuriems yra sunkus inkstų funkcijos sutrikimas (t.y. apskaičiuotasis glomerulų filracijos greitis [aGFG] < 20), gali padidėti kepenų pažaidos rizika; tokius pacientus reikia atidžiai stebėti dėl toksinio poveikio kepenims. Ankstyvosios 4 stadijos LIL sergančių pacientų duomenų yra daug mažiau, palyginti su 1, 2 arba 3 stadijos pacientais (žr. 5.1 skyrių). Apie pacientus, sergančius vėlyvosios 4 stadijos LIL (aGFG < 25 ml/min./1,73 m2), duomenų yra nedaug. Duomenų apie pacientus, sergančius 5 stadijos LIL, nėra. Gydymą tolvaptanu reikia nutraukti, jeigu inkstų nepakankamumas progresuoja iki 5 stadijos LIL (žr. 4.4 skyrių).

Pacientams, kurių kepenų funkcija sutrikusi
Reikia kruopščiai įvertinti gydymo Tolvaptan STADA naudą ir riziką pacientams, kuriems yra sunkus kepenų funkcijos sutrikimas. Pacientus būtina gydyti atsargiai ir reguliariai stebėti kepenų fermentų aktyvumą (žr. 4.4 skyrių).
Tolvaptan STADA negalima vartoti, jei pacientams padidėjęs kepenų fermentų aktyvumas ir (arba) yra kepenų pažaidos požymių ar simptomų prieš pradedant gydymą, nes tai atitinka reikalavimą visiškai nutraukti tolvaptano vartojimą (žr. 4.3 ir 4.4 skyrius).

Pacientams, kuriems yra lengvas ar vidutinio sunkumo kepenų funkcijos sutrikimas (Child-Pugh A ir B klasės), dozės koreguoti nereikia.

Vaikų populiacija

Tolvaptano saugumas ir veiksmingumas vaikams ir paaugliams dar neištirti. Duomenų nėra. Tolvaptanas nerekomenduojamas vaikų amžiaus grupei.

Vartojimo metodas
Vartoti per burną.

Tabletes reikia praryti nekramtant, užgeriant stikline vandens.

4.3 Kontraindikacijos
· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai arba benzazepinui ar benzazepino dariniams (žr. 4.4 skyrių).
· Prieš pradedant gydymą padidėjęs kepenų fermentų aktyvumas ir (arba) kepenų pažaidos požymiai ar simptomai, atitinkantys reikalavimą visiškai nutraukti tolvaptano vartojimą (žr. 4.4 skyrių).
· Anurija.
· Skysčių kiekio organizme sumažėjimas.
· Hipernatremija.
· Troškulio nejautimas ar nereagavimas į jį.
· Nėštumas (žr. 4.6 skyrių).
· Žindymas (žr. 4.6 skyrių).

4.4 Specialūs įspėjimai ir atsargumo priemonės

Idiosinkrazinis toksinis poveikis kepenims
Tolvaptano vartojimas buvo susijęs su idiosinkraziniu alanino ir aspartato aminotransferazių (ALT ir AST) aktyvumo padidėjimu kraujyje, nedažnai kartu padidėjant bendro bilirubino (BB) koncentracijai kraujyje.

Po vaistinio preparato pateikimo į rinką skiriant tolvaptano ADPIL gydyti, gauta duomenų apie ūminį kepenų nepakankamumą, dėl kurio reikėjo kepenų transplantacijos.

Dvigubai koduotame placebu kontroliuojamame tyrime, kuriame dalyvavo ADPIL sergantys pacientai, hepatoceliulinė pažaida (kai ALT aktyvumas padidėjo > 3 kartus viršijant VNR) pasireiškė per 3–14 mėnesių nuo gydymo pradžios ir šis padidėjimas buvo grįžtamas, ALT aktyvumas sumažėjo iki < 3 kartus viršijančio VNR per 1–4 mėnesius. Nors šie kartu pasireiškiantys padidėjimai išnykdavo greitai nutraukus tolvaptano vartojimą, jie rodo reikšmingos kepenų pažaidos galimybę. Panašūs pokyčiai vartojant su kitais vaistiniais preparatais buvo siejami su negrįžtamos ir potencialiai pavojingos gyvybei kepenų pažaidos galimybe (žr. 4.8 skyrių).

Vaistinį preparatą skiriantis gydytojas turi griežtai laikytis toliau nurodytų saugumo priemonių.
Siekiant sumažinti reikšmingos ir (arba) negrįžtamos kepenų pažaidos riziką, prieš pradedant gydymą Tolvaptan STADA, po to kas mėnesį 18 mėnesių ir vėliau reguliariais 3 mėnesių intervalais reikia atlikti kepenų transaminazių aktyvumo ir bilirubino koncentracijos kraujo tyrimus. Taip pat rekomenduojama kartu stebėti, ar nepasireiškia galimų kepenų pažaidos simptomų (tokių kaip nuovargis, anoreksija, pykinimas, diskomfortas dešinėje viršutinėje pilvo srityje, vėmimas, karščiavimas, išbėrimas, niežėjimas, tamsus šlapimas arba gelta).

Jeigu prieš pradedant gydymą paciento ALT, AST aktyvumas ar BB koncentracija yra nenormalūs ir atitinka visiško gydymo nutraukimo kriterijus (žr. toliau), tolvaptano vartoti draudžiama (žr. 4.3 skyrių). Jei pradinis lygis nėra normalus, bet nesiekia visiško gydymo nutraukimo ribos, gydymą galima pradėti, jeigu galima jo nauda viršija riziką, o kepenų funkcijos tyrimus tokiu atveju būtina atlikti dažniau. Rekomenduojama gydytojo gastroenterologo konsultacija.
Pirmuosius 18 gydymo mėnesių Tolvaptan STADA galima skirti tik tiems pacientams, kurių gydytojas nusprendė, kad kepenų funkcija atitinka gydymo tęsimo reikalavimus.

Atsiradus simptomų ar požymių, atitinkančių kepenų pažaidą, arba gydymo metu nustačius kliniškai reikšmingą ALT ar AST aktyvumo padidėjimą, būtina nedelsiant nutraukti Tolvaptan STADA vartojimą ir kuo greičiau atlikti pakartotinius tyrimus, įskaitant ALT, AST, BB bei šarminės fosfatazės (ŠF) tyrimus (idealiu atveju – per laikotarpį nuo 48 valandų iki 72 valandų). Reikia atlikti dažnesnius tyrimus, kol simptomai, požymiai ar nenormalūs laboratoriniai pakitimai stabilizuosis arba išnyks ir vėl bus galima pradėti skirti Tolvaptan STADA.
Pagal esamą klinikinę praktiką gydymą Tolvaptan STADA rekomenduojama nutraukti patvirtinus ilgalaikį ar didėjantį transaminazių aktyvumo padidėjimą ir vartojimą nutraukti visam laikui, jeigu išlieka reikšmingas padidėjimas ir (arba) kepenų pažaidos klinikiniai simptomai.

Rekomenduojamos nutraukimo visam laikui gairės:

· ALT arba AST > 8 kartus viršija VNR;

· ALT arba AST > 5 kartus viršija VNR ilgiau nei 2 savaites;

· ALT arba AST > 3 kartus viršija VNR ir (BB > 2 kartus viršija VNR arba tarptautinis normalizuotas santykis [TNS] yra > 1,5);

· ALT arba AST > 3 kartus viršija VNR išliekant pirmiau išvardytiems kepenų pažaidos simptomams.

Jeigu ALT ir AST aktyvumas išlieka mažiau nei 3 kartus viršijantis VNR, gydymą Tolvaptan STADA galima atsargiai vėl pradėti ta pačia arba mažesne doze, dažnai tiriant transaminazių aktyvumą, kadangi transaminazių aktyvumas tęsiant gydymą daliai pacientų stabilizuojasi.

Galimybė atsigerti vandens
Tolvaptanas gali sukelti nepageidaujamas reakcijas, susijusias su vandens netekimu, pvz., troškulį, poliuriją, nikturiją ir poliakiuriją (žr. 4.8 skyrių). Todėl pacientai turi turėti galimybę atsigerti vandens (ar kitų vandeninių skysčių) ir įstengti išgerti pakankamą jų kiekį (žr. 4.2 skyrių). Pacientams reikia nurodyti išgerti vandens ar kitų vandeninių skysčių atsiradus pirmiesiems troškulio požymiams, kad išvengtų per didelio troškulio ar dehidratacijos.

Be to, pacientai turi išgerti nuo 1 iki 2 stiklinių skysčio prieš eidami miegoti, nepriklausomai nuo to, ar yra ištroškę, ir papildyti skysčių kiekį naktį su kiekvienu nikturijos epizodu.

Dehidratacija
Reikia stebėti tolvaptano vartojančių pacientų skysčių kiekio būklę, nes dėl gydymo tolvaptanu gali išsivystyti sunki dehidratacija, kuri yra inkstų funkcijos sutrikimo rizikos veiksnys. Rekomenduojama stebėti tikslų kūno svorį. Progresuojantis kūno svorio mažėjimas gali būti ankstyvasis progresuojančios dehidratacijos požymis. Jeigu atsiranda dehidratacija, būtina imtis reikiamų veiksmų, įskaitant tolvaptano dozės nevartojimą ar sumažinimą ir skysčių suvartojimo padidinimą. Specialių atsargumo priemonių reikia imtis pacientams, sergantiems ligomis, dėl kurių sutrinka skysčių suvartojimas, arba turintiems didesnę skysčių netekimo riziką, pvz., dėl vėmimo ar viduriavimo.

Šlapimo takų obstrukcija
Turi būti užtikrinamas šlapimo ištekėjimas. Pacientams, kuriems yra dalinė šlapimo takų obstrukcija, pvz., sergant prostatos hipertrofija ar sutrikus šlapinimuisi, yra didesnė ūminio šlapimo susilaikymo rizika.

Skysčių ir elektrolitų pusiausvyra
Reikia stebėti visų pacientų skysčių ir elektrolitų būseną. Vartojant tolvaptano gausiai išskiriami skysčiai, gali atsirasti dehidratacija ir serume padidėti natrio koncentracija (žr. 4.8 skyrių), dėl to jo draudžiama skirti pacientams, kuriems yra hipernatremija (žr. 4.3 skyrių). Todėl, siekiant stebėti, ar neatsiranda dehidratacijos, prieš pradedant vartoti tolvaptano ir pradėjus jo vartoti reikia įvertinti kreatinino koncentraciją serume, elektrolitų koncentraciją ir elektrolitų pusiausvyros sutrikimų simptomus (pvz., svaigulį, apalpimą, palpitacijas, sumišimą, silpnumą, nestabilią eiseną, hiperrefleksiją, traukulius, komą).

Jei gydoma ilgą laiką, elektrolitų koncentraciją reikia vertinti ne rečiau kaip kas tris mėnesius. 
Nenormalūs natrio koncentracijos kraujo serume pokyčiai
Prieš pradedant gydymą tolvaptanu reikia koreguoti nenormalius natrio koncentracijos pakitimus (hiponatremiją arba hipernatremiją).

Anafilaksija
Remiantis patirtimi, įgyta po vaistinio preparato pateikimo į rinką, apie anafilaksiją (įskaitant anafilaksinį šoką ir generalizuotą išbėrimą) po tolvaptano paskyrimo pranešta labai retai. Šio tipo reakcija įvyko tolvaptano pavartojus pirmą kartą. Gydymo metu pacientus būtina atidžiai stebėti. Pacientams, kuriems buvo įvykę padidėjusio jautrumo benzazepinams arba benzazepino dariniams (pvz., benazepriliui, konivaptanui, fenoldopamo mezilatui arba mirtazapinui) reakcijų, gali būti padidėjusio jautrumo tolvaptanui reakcijų pasireiškimo rizika (žr. 4.3 skyrių).

Pasireiškus anafilaksinei reakcijai ar kitokiai sunkiai alerginei reakcijai, būtina nedelsiant nutraukti tolvaptano vartojimą ir pradėti tinkamą gydymą. Kadangi padidėjęs jautrumas yra kontraindikacija (žr. 4.3 skyrių), pasireiškus anafilaksinei reakcijai ar kitokiai sunkiai alerginei reakcijai, gydymo niekada negalima atnaujinti.
Cukrinis diabetas
Cukriniu diabetu sergantiems pacientams, kurių gliukozės koncentracija padidėjusi (pvz., viršija 300 mg/dl), gali pasireikšti pseudohiponatremija. Prieš pradedant gydymą tolvaptanu ir gydant reikia atmesti šios būklės galimybę.
Tolvaptanas gali sukelti hiperglikemiją (žr. 4.8 skyrių). Todėl cukriniu diabetu sergančius pacientus tolvaptanu reikia gydyti atsargiai. Ypač tai taikoma pacientams, kurie serga nepakankamai sureguliuotu 2 tipo cukriniu diabetu.

Padidėjusi šlapimo rūgšties koncentracija
Žinoma, kad dėl tolvaptano poveikio sumažėja šlapimo rūgšties klirensas per inkstus. Dvigubai koduotame placebu kontroliuojamame tyrime, kuriame dalyvavo ADPIL sergantys pacientai, potencialiai kliniškai reikšmingas šlapimo rūgšties koncentracijos padidėjimas (daugiau nei 10 mg/dl) dažniau praneštas tolvaptanu gydytiems pacientams (6,2 %), palyginti su placebo vartojusiais pacientais (1,7 %). Podagros nepageidaujamos reakcijos taip pat dažniau nustatytos tolvaptanu gydytiems pacientams (28 iš 961, 2,9 %) nei placebo vartojusiems pacientams (7 iš 483, 1,4 %). Be to, dvigubai koduoto placebu kontroliuojamo tyrimo metu pastebėta, kad tokie pacientai vartoja daugiau alopurinolio ir kitų vaistinių preparatų nuo podagros. Poveikis šlapimo rūgšties koncentracijai serume priskiriamas grįžtamiems inkstų hemodinamikos pokyčiams, kurie įvyksta reaguojant į tolvaptano poveikį šlapimo osmoliariškumui ir gali būti kliniškai reikšmingi. Vis dėlto šlapimo rūgšties koncentracijos padidėjimo ir (arba) podagros reiškiniai nebuvo sunkūs ir dėl jų gydymas dvigubai koduotame placebu kontroliuojamame tyrime nebuvo nutrauktas. Šlapimo rūgšties koncentraciją reikia įvertinti prieš pradedant gydymą tolvaptanu ir, jei yra indikacijų, remiantis simptomais gydymo metu.
Tolvaptano poveikis glomerulų filtracijos greičiui (GFG)
ADPIL tyrimų metu pradėjus gydymą tolvaptanu buvo pastebėtas grįžtamas GFG sumažėjimas. 
Lėtinė inkstų liga
Duomenų apie tolvaptano saugumą ir veiksmingumą pacientams, sergantiems vėlyvosios 4 stadijos LIL (aGFG < 25 ml/min./1,73 m2), yra nedaug. Duomenų apie pacientus, sergančius 5 stadijos LIL, nėra. Gydymą tolvaptanu reikia nutraukti, jeigu inkstų nepakankamumas progresuoja iki 5 stadijos LIL.

Laktozė
Tolvaptan STADA sudėtyje yra laktozės (kaip pagalbinės medžiagos). Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.
Natris
Šio vaistinio preparato vienoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.
4.5 Sąveika su kitais vaistiniais preparatais ir kitokia sąveika

Kitų vaistinių preparatų poveikis tolvaptano farmakokinetikai
CYP3A inhibitoriai

Kartu vartojant vaistinių preparatų, kurie yra vidutinio stiprumo CYP3A inhibitoriai (pvz., amprenaviro, aprepitanto, atazanaviro, ciprofloksacino, krizotinibo, darunaviro / ritonaviro, diltiazemo, eritromicino, flukonazolo, fosamprenaviro, imatinibo, verapamilio) arba stiprūs CYP3A inhibitoriai (pvz., itrakonazolo, ketokonazolo, ritonaviro, klaritromicino), tolvaptano ekspozicija padidėja.

Tolvaptano vartojant kartu su ketokonazolu, 440 % padidėjo plotas po koncentracijos kreive laiko atžvilgiu (AUC) ir 248 % padidėjo didžiausia nustatyta tolvaptano koncentracija plazmoje (Cmax).

Tolvaptano vartojant kartu su vidutinio stiprumo CYP3A inhibitoriumi flukonazolu, tolvaptano AUC padidėjo 200 %, o Cmax – 80 %.

Tolvaptano vartojant kartu su greipfrutų sultimis (vidutinio stiprumo ar stipriu CYP3A inhibitoriumi), didžiausia tolvaptano koncentracija (Cmax) padidėjo dvigubai.
Pacientams, vartojantiems vidutinio stiprumo ar stiprių CYP3A inhibitorių, rekomenduojama sumažinti tolvaptano dozę (žr. 4.2 skyrių). Pacientus, vartojančius vidutinio stiprumo ar stiprių CYP3A inhibitorių, reikia gydyti atsargiai, ypač jei inhibitorių vartojama dažniau nei kartą per parą.

CYP3A induktoriai

Kartu vartojant vaistinių preparatų, kurie yra stiprūs CYP3A induktoriai (pvz., rifampicino), sumažėja tolvaptano ekspozicija ir veiksmingumas. Tolvaptano vartojant kartu su rifampicinu, tolvaptano Cmax ir AUC sumažėja maždaug 85 %. Todėl reikia vengti tolvaptano skirti kartu su stipriais CYP3A induktoriais (pvz., rifampicinu, rifabutinu, rifapentinu, fenitoinu, karbamazepinu ir jonažolių vaistiniais preparatais).
Vartojimas kartu su vaistiniais preparatais, didinančiais natrio koncentraciją serume

Nėra kontroliuotais klinikiniais tyrimais pagrįstos tolvaptano vartojimo kartu su hipertoniniu natrio chlorido tirpalu, geriamųjų farmacinių formų natriu ir vaistiniais preparatais, kurie didina natrio koncentraciją serume, patirties. Vaistiniai preparatai, kurių sudėtyje yra daug natrio, pvz., šnypštieji analgetikų vaistiniai preparatai ir tam tikri vaistiniai preparatai nuo virškinimo sutrikimų, kurių sudėtyje yra natrio, taip pat gali didinti natrio koncentraciją serume. Tolvaptano vartojant kartu su vaistiniais preparatais, kurie didina natrio koncentraciją serume, gali padidėti hipernatremijos atsiradimo rizika (žr. 4.4 skyrių), todėl jų vartoti kartu nerekomenduojama.

Diuretikai

Tolvaptano vartojimas kartu su diuretikais sergant ADPIL nebuvo plačiai tiriamas. Nors negauta duomenų apie sinerginį ar suminį poveikį tolvaptano vartojant kartu su kilpiniais ir tiazidiniais diuretikais, kiekvienos klasės vaistinis preparatas gali sukelti sunkią dehidrataciją, kuri yra inkstų funkcijos sutrikimo rizikos veiksnys. Jeigu išryškėjo dehidratacija ar inkstų funkcijos sutrikimas, reikia imtis tinkamų veiksmų: tai gali būti tolvaptano ir (arba) diuretikų vartojimo nutraukimas ar dozės sumažinimas ir skysčių suvartojimo didinimas. Būtina įvertinti kitas galimas inkstų funkcijos sutrikimo ar dehidratacijos priežastis ir imtis priemonių.
Tolvaptano poveikis kitų vaistinių preparatų farmakokinetikai
CYP3A substratai

Tolvaptanas (CYP3A substratas) neturėjo poveikio kai kurių kitų CYP3A substratų (pvz., varfarino ar amjodarono) koncentracijai sveikų tiriamųjų plazmoje. Tolvaptanas 1,3–1,5 karto padidino lovastatino koncentraciją plazmoje. Nors šis padidėjimas neturi klinikinės reikšmės, tai rodo, kad tolvaptanas gali padidinti CYP3A4 substratų ekspoziciją.

Nešiklių substratai

P-glikoproteino substratai. Tyrimai in vitro rodo, kad tolvaptanas yra P-glikoproteino (P-gp) substratas ir konkurencinis inhibitorius. Digoksino pusiausvyrinė koncentracija padidėjo (1,3 karto – didžiausia nustatyta koncentracija plazmoje [Cmax] ir 1,2 karto – plotas po koncentracijos plazmoje kreive laiko atžvilgiu dozavimo laikotarpiu [AUCτ]), kai digoksinas buvo skiriamas su kartotinėmis kartą per parą vartojamomis 60 mg tolvaptano dozėmis. Todėl pacientus, kuriems skiriama digoksino ar kitų siauro terapinio indekso P-gp substratų (pvz., dabigatrano), gydyti tolvaptanu reikia atsargiai ir būtina įvertinti, ar nepasireikš per stiprus poveikis.
OATP1B1, OAT3, BCRP ir OCT1. Tyrimai in vitro rodo, kad tolvaptanas arba jo oksibutirato metabolitas gali slopinti OATP1B1, OAT3, BCRP ir OCT1 nešiklius. Tolvaptano (90 mg) vartojant kartu su BCRP substratu rozuvastatinu (5 mg), rozuvastatino Cmax ir AUCt padidėjo atitinkamai 54 % ir 69 %. Jei BCRP substratai (pvz., sulfasalazinas) skiriami kartu su tolvaptanu, gydyti reikia atsargiai ir būtina įvertinti, ar nepasireikš per stiprus šių vaistinių preparatų poveikis.

Rozuvastatino (OATP1B1 substrato) arba furozemido (OAT3 substrato) vartojimas sveikiems asmenims, kurių oksibutirato rūgšties metabolito (OATP1B1 ir OAT3 inhibitorius) koncentracija plazmoje yra padidėjusi, reikšmingai nepakeitė rozuvastatino ar furozemido farmakokinetikos. 3 fazės pagrindiniame tyrime dažnai vartoti statinai (pvz., rozuvastatinas ir pitavastatinas) yra OATP1B1 arba OATP1B3 substratai, tačiau nepageidaujamų reiškinių savybių skirtumo 3 fazės pagrindinio tolvaptano tyrimo su ADPIL sergančiais pacientais metu nenustatyta.

Jei OCT1 substratai (pvz., metforminas) skiriami kartu su tolvaptanu, pacientus reikia gydyti atsargiai ir įvertinti, ar nepasireikš per stiprus šių vaistinių preparatų poveikis.
Diuretikai arba kitas (-i) vaistinis (-iai) preparatas (-ai) nuo hipertenzijos (ne diuretikai)

ADPIL tyrimų metu kraujospūdis stovint nebuvo rutiniškai matuojamas. Todėl negalima atmesti ortostatinės / kūno padėties hipotenzijos dėl farmakodinaminės sąveikos su tolvaptanu.

Vartojimas kartu su vazopresino analogais

Be skysčių šalinimo per inkstus poveikio, tolvaptanas geba blokuoti kraujagyslių vazopresino V2 receptorius, dalyvaujančius krešėjimo faktorių (pvz., von Willebrand faktoriaus) išsiskyrimo iš endotelio ląstelių procese. Todėl gali susilpnėti kartu su tolvaptanu skiriamų vazopresino analogų, pvz., desmopresino, poveikis pacientams, kurie tokių analogų vartoja siekdami išvengti kraujavimo ar jį kontroliuoti. Tolvaptano nerekomenduojama skirti kartu su vazopresino analogais.
Rūkymas ir alkoholis

ADPIL tyrimuose yra per mažai duomenų apie rūkymą ir ankstesnį alkoholio vartojimą, kad būtų galima nustatyti galimą rūkymo ar alkoholio vartojimo poveikį ADPIL gydymo tolvaptanu veiksmingumui ir saugumui.

4.6 Vaisingumas, nėštumo ir žindymo laikotarpis

Nėštumas
Duomenų apie tolvaptano vartojimą nėštumo metu nėra arba jų nepakanka. Su gyvūnais atlikti tyrimai parodė toksinį poveikį reprodukcijai (žr. 5.3 skyrių). Tolvaptano nerekomenduojama vartoti vaisingoms moterims, kurios nenaudoja kontracepcijos priemonių.
Tolvaptan STADA draudžiama vartoti nėštumo metu (žr. 4.3 skyrių). 
Žindymas
Nežinoma, ar tolvaptano išsiskiria į gydytų moterų pieną. Tyrimai su žiurkėmis parodė, kad tolvaptanas išsiskiria į gyvūnų pieną. Pavojaus žindomiems naujagimiams ar kūdikiams negalima atmesti. Tolvaptan STADA draudžiama vartoti žindymo metu (žr. 4.3 skyrių).

Vaisingumas
Su gyvūnais atlikti tyrimai parodė poveikį vaisingumui (žr. 5.3 skyrių). Galimas pavojus žmonėms nežinomas.

4.7 Poveikis gebėjimui vairuoti ir valdyti mechanizmus

Tolvaptan STADA gebėjimą vairuoti ir valdyti mechanizmus veikia silpnai. Vairuojant transporto priemones ar valdant mechanizmus reikia atsižvelgti į tai, kad kartais gali pasireikšti svaigulys, astenija ar nuovargis.

4.8 Nepageidaujamas poveikis

Saugumo duomenų santrauka
Atsižvelgiant į farmakodinamiką numatomos ir dažniausiai praneštos nepageidaujamos reakcijos yra troškulys, poliurija, nikturija ir poliakiurija, jos pasireiškė atitinkamai maždaug 55 %, 38 %, 29 % ir 23 % pacientų. Be to, tolvaptanas buvo susijęs su idiosinkraziniu alanino aminotransferazės (ALT; 4,4 %) ir aspartato aminotransferazės (AST; 3,1 %) aktyvumo padidėjimu kraujyje ir retais bendro bilirubino (BB; 0,2 %) koncentracijos padidėjimo atvejais.

Nepageidaujamų reakcijų sąrašas lentelėje
Nepageidaujamų reakcijų (NR), susijusių su gydymu tolvaptanu, dažnis nurodytas toliau esančioje lentelėje. Lentelė pagrįsta nepageidaujamomis reakcijomis, stebėtomis klinikinių tyrimų metu ir (arba) po vaistinio preparato pateikimo į rinką.
Visos NR išvardytos pagal organų sistemų klases ir dažnį. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis). Kiekvienoje dažnio grupėje nepageidaujamos reakcijos pateiktos mažėjančio sunkumo tvarka.
Nepageidaujamų reakcijų, apie kurias pranešta po vaistinio preparato pateikimo į rinką, dažnio nustatyti negalima, nes apie jas gauti spontaniniai pranešimai. Todėl šių nepageidaujamų reakcijų dažnis vertinamas kaip „nežinomas“.

1 Pastebėta po tolvaptano, skiriamo ADPIL gydyti, pateikimo į rinką. Prireikė kepenų transplantacijos .

Atrinktų nepageidaujamų reakcijų apibūdinimas
Laboratorinių tyrimų rezultatai

Atliekant dvigubai koduotą, placebu kontroliuojamą tyrimą su ADPIL sergančiais pacientais, ALT aktyvumo padidėjimas (> 3 kartus viršijant viršutinę normos ribą [VNR]) stebėtas 4,4 % (42/958) pacientų tolvaptano grupėje ir 1,0 % (5/484) pacientų placebo grupėje, o AST aktyvumo padidėjimas (> 3 kartus viršijant VNR) stebėtas 3,1 % (30/958) pacientų tolvaptano gurpėje ir 0,8 % (4/484) pacientų placebo grupėje. Dviem (2/957; 0,2 %) iš šių tolvaptanu gydytų pacientų ir trečiajam pacientui, dalyvavusiam tęstiniame atvirajame tyrime, nustatytas kepenų fermentų suaktyvėjimas (> 3 kartus viršijant VNR) kartu su BB koncentracijos padidėjimu (> 2 kartus viršijant).

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.
4.9 Perdozavimas

Vienkartinės geriamosios iki 480 mg dozės (4 kartus didesnės nei didžiausia rekomenduojama paros dozė) ir kartotinės dozės iki 300 mg kartą per parą 5 paras tyrimuose su sveikais tiriamaisiais buvo toleruojamos gerai. Specifinio priešnuodžio apsinuodijus tolvaptanu nėra. Galima numatyti, kad ūminio perdozavimo požymiai ir simptomai bus susiję su per stipriu farmakologiniu poveikiu: padidėjusi natrio koncentracija serume, poliurija, troškulys ir dehidratacija / hipovolemija.

Žiurkių ar šunų nugaišimo atvejų po vienos 2 000 mg/kg (didžiausios galimos) geriamosios dozės nebuvo. Viena geriamoji 2 000 mg/kg dozė sukėlė pelių žūtį, toksinio poveikio simptomai pelėms buvo sumažėjęs lokomotorinis aktyvumas, svyruojanti eisena, tremoras ir hipotermija.
Rekomenduojama įvertinti pacientų, kuriems įtariamas tolvaptano perdozavimas, gyvybinius požymius, elektrolitų koncentracijas, EKG ir skysčių būklę. Būtina tęsti atitinkamą vandens ir (arba) elektrolitų kiekio korekciją, kol sumažės vandens išskyrimas. Dializė tolvaptanui šalinti gali būti neveiksminga, nes didelė jo dalis jungiasi su žmogaus plazmos baltymais (> 98 %).

5. FARMAKOLOGINĖS SAVYBĖS

5.1 Farmakodinaminės savybės

Farmakoterapinė grupė – diuretikai, vazopresino antagonistai, ATC kodas – C03XA01. 
Veikimo mechanizmas
Tolvaptanas yra vazopresino antagonistas, kuris specifiškai blokuoja arginino vazopresino (AVP) jungimąsi prie nefrono distalinių kanalėlių V2 receptorių. Tolvaptano afinitetas žmogaus V2 receptoriams yra 1,8 karto didesnis nei natūralaus AVP.
Farmakodinaminis poveikis
Tolvaptano farmakodinaminis poveikis tirtas sveikiems tiriamiesiems ir ADPIL sergantiems pacientams, kuriems nustatyta 1-4 stadijos LIL. Poveikis laisvo vandens klirensui ir šlapimo tūriui yra akivaizdus visose LIL stadijose, vėlesnėse stadijose pastebėtas mažesnis absoliutusis poveikis, kas atitinka mažėjantį visiškai funkcionuojančių nefronų skaičių. Po 3 savaičių visų stadijų LIL gydymo taip pat buvo pastebėtas ūminis vidutinio bendro inkstų tūrio sumažėjimas, jis svyravo nuo -4,6 %, esant 1 stadijos LIL iki -1,9 %, esant 4 stadijos LIL.

Klinikinis veiksmingumas ir saugumas
Pagrindinė klinikinės tolvaptano tablečių, skirtų ADPIL gydyti, kūrimo programos dalis yra atskiras pagrindinis daugelyje šalių vykdytas 3 fazės atsitiktinių imčių placebu kontroliuojamas tyrimas, kuriame geriamųjų padalytųjų tolvaptano dozių (titruota tarp 60 mg/parą ir 120 mg/parą) ilgalaikis saugumas ir veiksmingumas buvo lyginamas su placebu, tiriant 1445 suaugusiuosius, sergančius ADPIL.

Iš viso visame pasaulyje atlikta 14 klinikinių tolvaptano tyrimų ADPIL indikacijai pagrįsti: 8 tyrimai JAV, 1 – Nyderlanduose, 3 – Japonijoje, 1 – Korėjoje ir tarptautinis 3 fazės pagrindinis tyrimas.

Į 3 fazės pagrindinį tyrimą (TEMPO 3:4, 156-04-251) buvo įtraukti tiriamieji iš 129 centrų Amerikoje, Japonijoje, Europoje ir kitose šalyse. Pagrindinis šio tyrimo tikslas buvo įvertinti ilgalaikį tolvaptano veiksmingumą gydant ADPIL pagal tolvaptanu gydytų pacientų bendro inkstų tūrio (BIT) pokytį (normalizuotą procentais, %), palyginti su placebo vartojusiais tiriamaisiais. Šiame tyrime iš viso 1445 suaugę pacientai (nuo 18 iki 50 metų amžiaus), kuriems buvo patvirtinta greitai progresuojanti ankstyva ADPIL (atitinka modifikuotus Ravine kriterijus, BIT ≥ 750 ml, apskaičiuotas kreatinino klirensas ≥ 60 ml/min.), santykiu 2:1 buvo atsitiktinai suskirstyti į gydymo tolvaptanu ir placebo grupes. Pacientai gydyti iki 3 metų.

Tolvaptano (n = 961) ir placebo (n = 484) grupės buvo gerai subalansuotos lyties požiūriu, o vidutinis tiriamųjų amžius buvo 39 metai. Įtraukimo į tyrimą kriterijus buvo pacientai, kuriems prieš tyrimą buvo ankstyvo ligos progresavimo įrodymų. Tyrimo pradžioje pacientų vidutinis apskaičiuotasis glomerulų filtracijos greitis (aGFG) buvo 82 ml/min./1,73 m2 (pagal lėtinės inkstų ligos epidemiologijos bendrąją lygtį (angl. Chronic Kidney Disease-Epidemiology Collaboration; CKD-EPI), 79 % sirgo hipertenzija ir vidutinis BIT buvo 1 692 ml (koreguotas pagal ūgį 972 ml/m). Maždaug 35 % tiriamųjų sirgo 1 stadijos LIL, 48 % – 2 stadijos LIL, 17 % – 3 stadijos LIL (aGFGCKD-EPI). Nors šie kriterijai buvo naudingi papildant tyrimo populiaciją pacientais, kurių liga greitai progresavo, pogrupių analizė, pagrįsta stratifikavimo kriterijais (amžius, BIT, GFG, albuminurija, hipertenzija), parodė, kad šių rizikos veiksnių buvimas jaunesniame amžiuje leidžia prognozuoti greitesnį ligos progresavimą.
Pagrindinės vertinamosios baigties, t. y. tolvaptano grupei atsitiktinai priskirtų tiriamųjų BIT pokyčio dydis (normalizuota procentais, %), palyginti su placebo vartojančių pacientų pokyčio dydžiu, rezultatai buvo labai statistiškai reikšmingi. BIT per 3 metus reikšmingai mažiau padidėjo tolvaptanu gydytiems tiriamiesiems nei placebo vartojusiems tiriamiesiems: atitinkamai 2,80 % per metus, palyginti su 5,51 % per metus (geometrinio vidurkio santykis 0,974; 95 % PI, 0,969–0,980; p < 0,0001).

Nuosekliai buvo tirtos iš anksto numatytos antrinės vertinamosios baigtys. Svarbiausioji antrinė sudėtinė vertinimoji baigtis (ADPIL progresavimas) buvo laikas iki kelių klinikinių progresavimo reiškinių:

1. Inkstų funkcijos blogėjimas (apibūdintas kaip išliekantis [kartotinai nustatomas per mažiausiai 2 savaites] sumažėjimas 25 % atitinkamai vertinant du kreatinino koncentracijos serume rodmenis gydymo metu [nuo titravimo pabaigos iki paskutinio vizito vaistinio preparato vartojimo metu]);

2. Medicininiu požiūriu reikšmingas inkstų skausmas (apibūdinamas kaip reikalaujantis nedarbingumo, paskutinio pasirinkimo analgetikų, narkotinių analgetikų ir antinociceptinių, radiologinių ar chirurginių intervencijų);

3. Hipertenzijos pasunkėjimas;

4. Albuminurijos pasunkėjimas.

Santykinis su ADPIL susijusių reiškinių dažnis tolvaptanu gydytų pacientų grupėje sumažėjo 13,5 % (rizikos santykis, 0,87; 95 % PI, 0,78–0,97; p = 0,0095).
Svarbiausios antrinės sudėtinės vertinamosios baigties rezultatas pirmiausia priskiriamas poveikiui inkstų funkcijos blogėjimui ir medicininiu požiūriu reikšmingam inkstų skausmui. Inkstų funkcijos sutrikimo reiškiniai buvo 61,4 % mažiau tikėtini tolvaptano grupėje, palyginti su placebo grupe (rizikos santykis, 0,39; 95 % PI, 0,26–0,57; nominalus p < 0,0001), o inkstų skausmas 35,8 % mažiau tikėtinas tolvaptanu gydytiems pacientams (rizikos santykis, 0,64; 95 % PI, 0,47–0,89; nominalus p = 0,007). Ir priešingai – tolvaptanas nepaveikė nei hipertenzijos, nei albuminurijos progresavimo.
TEMPO 4:4 yra atvirasis tęstinis tyrimas, kuriame dalyvavo 871 tiriamasis, baigęs dalyvavimą TEMPO 3:4 viename iš 106 centrų 13 šalių. Šiame tyrime vertintas tolvaptano poveikis saugumui, BIT ir aGFG tiriamiesiems, kuriems aktyvus gydymas skirtas 5 metus (ankstyvasis gydymas), palyginti su 3 metus placebo vartojusiais tiriamaisiais, kuriems po to skirtas aktyvus gydymas 2 metus (vėlyvasis gydymas).
Poveikis pagrindinei vertinamajai baigčiai BIT pokyčiui per 5 gydymo metus labai nesiskyrė (-1,7 %) asmenims, kuriems taikytas ankstyvasis arba vėlyvasis gydymas, kai iš anksto nustatytas statistinio reikšmingumo slenkstis buvo p = 0,3580. Abiem grupėms BIT didėjimo greitis, palyginti su placebo poveikiu, per pirmuosius 3 metus sulėtėjo; tai rodo, kad ir ankstyvojo, ir vėlyvojo gydymo tolvaptanu nauda tiriamiesiems buvo panaši.

Antrinė vertinamoji baigtis, kuria įvertintas palankaus poveikio inkstų funkcijai išsilaikymas, parodė, kad aGFG išsaugojimą, nustatytą pagrindinio tyrimo TEMPO 3:4 pabaigoje (nuo 3,01 iki 3,34 ml/min/1,73 m2 1-ojo ir 2-ojo stebėjimo vizitų metu), pavyko išlaikyti ir atvirojo gydymo fazės metu. Šis skirtumas išliko atlikus iš anksto nustatytų kriterijų mišriojo poveikio modelio kartotinio matavimo (angl. mixed effect model repeat measurement, MMRM) analizę (3,15 ml/min./1,73 m2, 95 % PI nuo 1,462 iki 4,836; p = 0,0003) ir jautrumo analizes, į kurias perkelti pradiniai aGFG duomenys (2,64 ml/min./1,73 m2, 95 % PI nuo 0,672 iki 4,603; p = 0,0086). Šie duomenys rodo, kad tolvaptanas gali sumažinti inkstų funkcijos silpnėjimo greitį ir kad ši nauda išlieka visą gydymo laikotarpį.
Šiuo metu nėra ilgesnio laikotarpio duomenų, kurie parodytų, jog ilgalaikis gydymas tolvaptanu toliau mažina inkstų funkcijos silpnėjimo greitį ir daro įtaką ADPIL klinikinėms baigtims, įskaitant paskutinės stadijos inkstų ligos pradžios uždelsimą.

Daugumai atvirąjį tęstinį tyrimą (TEMPO 4:4) pradedančių pacientų atliktas genotipavimas pagal PIL1 ir PIL2 genus, tačiau rezultatai dar nežinomi.

Per papildomus 2 gydymo tolvaptanu metus (bendrasis gydymo laikotarpis – 5 metai) naujų saugumo signalų nenustatyta.

3 fazės daugiacentriame tarptautiniame atsitiktinių imčių vartojimo nutraukimo, placebu kontroliuojamame, dvigubai koduotame 156-13-210 tyrime tolvaptano (nuo 45 mg/parą iki 120 mg/parą) veiksmingumas ir saugumas lygintas su placebu pacientams, kurie galėjo toleruoti tolvaptaną penkių savaičių titravimo ir tolvaptano įžanginiu laikotarpiu. Tyrimas atliktas pagal atsitiktinių imčių vartojimo nutraukimo modelį, kad būtų pasiektas reikiamas skaičius pacientų, galėjusių toleruoti tolvaptaną 5 savaičių trukmės viengubai koduotą laikotarpį (iki priskyrimo atsitiktinėms imtims), kurį sudarė 2 savaičių trukmės titravimo laikotarpis ir 3 savaičių trukmės įžanginis laikotarpis. Šis modelis pasirinktas, siekiant sumažinti ankstyvo vartojimo nutraukimo ir duomenų trūkumo poveikį tyrimo vertinamosioms baigtims.

Iš viso 1 370 LIL sergančių nuo 18 metų iki 65 metų amžiaus pacientų, kurių aGFG buvo nuo 25 iki 65 ml/min./1,73 m2 (jeigu pacientas jaunesnis kaip 56 metų); arba kurių aGFG buvo nuo 25 iki 44 ml/min./1,73 m2 ir aGFG mažėja > 2,0 ml/min./1,73 m2 per metus (jeigu paciento amžius nuo 56 metų iki 65 metų), atsitiktinių imčių būdu buvo paskirti į tolvaptano (n = 683) arba placebo (n = 687) grupes ir gydyti 12 mėnesių.

Atsitiktinėms imtims priskirtų tiriamųjų pradinis vidutinis aGFG buvo 41 ml/min./1,73 m2 (CKD-EPI), o ankstesniojo BIT vidurkis, nustatytas remiantis 318 (23 %) tiriamųjų duomenimis, buvo 2 026 ml. Maždaug 5 % pacientų aGFG buvo 60 ml/min./1,73 m2 arba didesnis (2 stadijos LIL); 75 % – mažesnis nei 60, bet didesnis nei 30 ml/min./1,73 m2 (3 stadijos LIL) ir 20 % – mažesnis nei 30, bet didesnis nei 15 ml/min./1,73 m2 (4 stadijos LIL). 3 stadijos LIL galima toliau skirstyti į 3a stadiją, kuriai priskirta 30 % pacientų (aGFG nuo 45 ml/min./1,73 m2 iki mažesnio nei 60 ml/min./1,73 m2), ir 3b stadiją, kuriai priskirta 45 % pacientų (aGFG nuo 30 iki 45 ml/min./1,73 m2).
Pagrindinė tyrimo vertinamoji baigtis buvo aGFG pokytis, lyginant pradinio vertinimo rodmenį prieš gydymą su rodmeniu po gydymo. Tolvaptanu gydytų pacientų aGFG sumažėjimas buvo reikšmingai mažesnis nei pacientų, vartojusių placebo (p < 0,0001). Gydymo poveikio skirtumas pagal aGFG pokytį šiame tyrime buvo 1,27 ml/min./1,73 m2, tai atitiko 35 % aGFG pokyčio MK vidurkių sumažėjimo skirtumą, kai šis pokytis buvo -2,34 ml/min./1,73 m2 tolvaptano grupėje, palyginti su -3,61 ml/min./1,73 m2 placebo grupėje per vienų metų stebėjimo laikotarpį. Svarbiausia antrinė vertinamoji baigtis buvo gydymo tolvaptanu veiksmingumo palyginimas su placebu vertinant metams perskaičiuoto aGFG blogėjimo nuolydžio sumažėjimą per visus tyrimo metu atliktus matavimus. Šie duomenys taip pat parodė, kad gydymo tolvaptanu nauda yra reikšmingai didesnė, palyginti su placebu (p < 0,0001).

Pirminės ir antrinės vertinamųjų baigčių analizės pacientų pogrupiuose pagal LIL stadiją rezultatai, palyginti su placebu, rodė panašų, nuoseklų gydymo veiksmingumą tiriamiesiems, kuriems pradinio vertinimo metu nustatyta 2, 3a, 3b ir ankstyva 4 stadija (aGFG nuo 25 iki 29 ml/min/1,73 m2).

Iš anksto nustatytų pogrupių analizė parodė, kad tolvaptanas turėjo mažesnį poveikį vyresniems kaip 55 metų pacientams – mažam pogrupiui, kurio pacientams aGFG mažėjo ženkliai lėčiau.
Vaikų populiacija
Europos vaistų agentūra atidėjo įpareigojimą pateikti referencinio vaistinio preparato, kurio sudėtyje yra tolvaptano, tyrimų su vienu ar daugiau vaikų populiacijos pogrupių duomenis skyrimo vaikų policistinei inkstų ligai gydyti (vartojimo vaikams informacija pateikiama 4.2 skyriuje).

5.2 Farmakokinetinės savybės

Absorbcija
Pavartojus per burną, tolvaptanas greitai absorbuojamas ir didžiausia koncentracija kraujo plazmoje nustatoma maždaug 2 valandos po dozės pavartojimo. Absoliutus tolvaptano biologinis prieinamumas yra apie 56 %. Tolvaptano vartojant kartu su labai riebiu maistu, tolvaptano didžiausia koncentracija padidėja iki 2 kartų, bet AUC lieka nepakitęs. Nors tokio poveikio klinikinė reikšmė nežinoma, rytinę dozę reikia suvartoti nevalgius, kad sumažėtų nereikalinga didžiausios ekspozicijos padidėjimo rizika (žr. 4.2 skyrių).

Pasiskirstymas
Per burną pavartojus vieną ≥ 300 mg dozę, didžiausia koncentracija plazmoje tampa plato būsenos, galbūt dėl absorbcijos įsotinimo. Tolvaptanas jungiasi (98 %) prie plazmos baltymų, šis procesas yra grįžtamasis.
Biotransformacija
Tolvaptanas yra ekstensyviai metabolizuojamas kepenyse, beveik išskirtinai dalyvaujant CYP3A. Tolvaptanas yra silpnas CYP3A4 substratas ir duomenų apie slopinamąjį poveikį negauta. Tyrimai in vitro rodo, kad tolvaptanas nesukelia CYP3A slopinančio poveikio. Plazmoje, šlapime ir išmatose buvo nustatyta keturiolika metabolitų; visi, išskyrus vieną, taip pat buvo metabolizuojami dalyvaujant CYP3A. Tik oksibutirato rūgšties metabolitas sudaro daugiau nei 10 % bendro plazmos radioaktyvumo; visų kitų koncentracija yra mažesnė nei tolvaptano. Tolvaptano metabolitai nedaug prisideda arba visiškai neprisideda prie tolvaptano farmakologinio poveikio; visi metabolitai nepasižymi jokiu arba pasižymi silpnu antagonistiniu poveikiu žmogaus V2 receptoriams, palyginti su tolvaptanu. Galutinės pusinės eliminacijos periodas yra maždaug 8 valandos, o pusiausvyrinė tolvaptano koncentracija susidaro po pirmosios dozės pavartojimo.

Eliminacija
Mažiau nei 1 % nepaveiktos veikliosios medžiagos išskiriama nepakitusios su šlapimu. Radioaktyviuoju izotopu pažymėto tolvaptano tyrimai parodė, kad 40 % radioaktyvumo buvo šlapime, 59 % – išmatose, kai nepakitusiam tolvaptanui priskiriama 32 % radioaktyvumo. Tolvaptanas yra tik maža sudėtinė dalis plazmoje (3 %).

Tiesinis / netiesinis pobūdis
Po vienos geriamosios dozės Cmax reikšmės didėja mažiau nei proporcingai intervale nuo 30 mg iki 240 mg, o esant dozėms nuo 240 mg iki 480 mg Cmax tampa plato būsenos. AUC didėjo tiesiškai.

Po kartotinių 300 mg dozių, skiriamų kartą per parą, vartojimo tolvaptano ekspozicija padidėjo tik 6,4 karto, palyginti su 30 mg doze. ADPIL sergantiems pacientams 30 mg per parą, 60 mg per parą ir 120 mg per parą padalytųjų dozių režimais vartoto tolvaptano ekspozicija (AUC) didėjo tiesiškai.

Farmakokinetika ypatingose populiacijose
Amžius

Amžius tolvaptano klirenso reikšmingai neveikia.

Sutrikusi kepenų funkcija

Lengvo ar vidutinio sunkumo kepenų funkcijos sutrikimo (Child-Pugh A ir B klasės) poveikis tolvaptano farmakokinetikai buvo tirtas 87 pacientams, sergantiems įvairios kilmės kepenų liga. Pavartojus nuo 5 mg iki 60 mg dozes, kliniškai reikšmingų klirenso pokyčių nepastebėta. Yra labai nedaug informacijos apie pacientus, kuriems yra sunkus kepenų funkcijos sutrikimas (Child-Pugh C klasė).

Pacientų, kuriems yra kepenų edema, populiacijos farmakokinetikos analizė parodė, kad pacientams, kuriems yra sunkus (Child-Pugh C klasės) ir lengvas ar vidutinio sunkumo (Child-Pugh A ir B klasės) kepenų funkcijos sutrikimas, tolvaptano AUC buvo 3,1 karto ir 2,3 karto didesnis nei sveikų tiriamųjų.

Sutrikusi inkstų funkcija

Pacientų, sergančių ADPIL, populiacijos farmakokinetikos analizė parodė, kad tolvaptano koncentracijos buvo padidėjusios, palyginti su sveikų tiriamųjų rodmenimis, nes inkstų funkcija pablogėjo ir GFG buvo mažesnis kaip 60 ml/min./1,73 m2. aGFGLIL-EPI sumažėjimas nuo 72,2 iki 9,79 (ml/min./1,73 m2) buvo susijęs su bendro organizmo klirenso sumažėjimu 32 %.

5.3 Ikiklinikinių saugumo tyrimų duomenys
Įprastų farmakologinio saugumo, kartotinių dozių toksiškumo, genotoksiškumo ir galimo kancerogeniškumo ikiklinikinių tyrimų duomenys specifinio pavojaus žmogui nerodo.
Teratogeniškumas buvo pastebėtas triušiams, skiriant 1 000 mg/kg per parą (2,6 karto didesnė ekspozicija nei skiriant didžiausią žmonėms rekomenduojamą 120 mg paros dozę). Teratogeninio poveikio triušiams, skiriant 300 mg/kg paros dozę (1,2 karto didesnė ekspozicija nei skiriant didžiausią žmonėms rekomenduojamą 120 mg paros dozę), nepastebėta. Perinataliniame ir postnataliniame tyrime su žiurkėmis pastebėta vėlyva osifikacija ir sumažėjęs jauniklių kūno svoris, skiriant 1 000 mg/kg parą dozę.
Du vaisingumo tyrimai su žiurkėmis parodė poveikį tėvų kartai (sumažėjęs ėdalo suvartojimas ir kūno svorio didėjimas, seilėjimasis), tačiau tolvaptanas nedarė įtakos patinų reprodukcinei funkcijai ir nesukėlė poveikio vaisiui. Abiejų tyrimų metu pastebėtas sutrikęs patelių rujos ciklas.

Nestebėto nepageidaujamo poveikio riba (angl. no observed adverse effect level, NOAEL), vertinant patelių reprodukciją (100 mg/kg per parą), buvo maždaug 4,4 karto didesnė nei skiriant didžiausią žmonėms rekomenduojamą 120 mg paros dozę.

6. FARMACINĖ INFORMACIJA
6.1 Pagalbinių medžiagų sąrašas

Laktozė monohidratas
Mikrokristalinė celiuliozė (E460)

Povidonas

Kroskarmeliozės natrio druska
Magnio stearatas
6.2 Nesuderinamumas

Duomenys nebūtini.

6.3 Tinkamumo laikas

15 mg tabletės: 3 metai

30 mg tabletės: 3 metai

45 mg tabletės: 3 metai

60 mg tabletės: 3 metai

90 mg tabletės: 2 metai

6.4 Specialios laikymo sąlygos

Šiam vaistiniam preparatui specialių laikymo sąlygų nereikia.
6.5 Talpyklės pobūdis ir jos turinys

Tolvaptan STADA 15 mg tabletės
7 arba 28 tabletės aliuminio/PVC/aliuminio/OPA lizdinėje plokštelėje kartono dėžutėje.

7 x 1 arba 28 x 1 tabletės aliuminio/PVC/aliuminio/OPA perforuotose dalomosiose lizdinėse plokštelėse kartono dėžutėje.
Tolvaptan STADA 30 mg tabletės
7 arba 28 tabletės aliuminio/PVC/aliuminio/OPA lizdinėje plokštelėje kartono dėžutėje.

7 x 1 arba 28  x 1 tabletės aliuminio/PVC/aliuminio/OPA perforuotose dalomosiose lizdinėse plokštelėse kartono dėžutėje.
Tolvaptan STADA 15 mg + 45 mg tabletės

14 tablečių 1 aliuminio/PVC/aliuminio/OPA lizdinėje plokštelėje (plokštelėje yra 7×15 mg ir 7×45 mg tabletės) kartono dėžutėje.

28 tabletės 2 aliuminio/PVC/aliuminio/OPA lizdinėse plokštelėse (plokštelėje yra 7×15 mg ir 7×45 mg tabletės) kartono dėžutėje.

56 tabletės 4 aliuminio/PVC/aliuminio/OPA lizdinėse plokštelėse (plokštelėje yra 7×15 mg ir 7×45 mg tabletės) kartono dėžutėje.

Tolvaptan STADA 30 mg + 60 mg tabletės

14 tablečių 1 aliuminio/PVC/aliuminio/OPA lizdinėje plokštelėje (plokštelėje yra 7×30 mg ir 7×60 mg tabletės) kartono dėžutėje.

28 tabletės 2 aliuminio/PVC/aliuminio/OPA lizdinėse plokštelėse (plokštelėje yra 7×30 mg ir 7×60 mg tabletės) kartono dėžutėje.

56 tabletės 4 aliuminio/PVC/aliuminio/OPA lizdinėse plokštelėse (plokštelėje yra 7×30 mg ir 7×60 mg tabletės) kartono dėžutėje.

Tolvaptan STADA 30 mg + 90 mg tabletės

14 tablečių 1 aliuminio/PVC/aliuminio/OPA lizdinėje plokštelėje (plokštelėje yra 7×30 mg ir 7×90 mg tabletės) kartono dėžutėje.

28 tabletės 2 aliuminio/PVC/aliuminio/OPA lizdinėse plokštelėse (plokštelėje yra 7×30 mg ir 7×90 mg tabletės) kartono dėžutėje.

56 tabletės 4 aliuminio/PVC/aliuminio/OPA lizdinėse plokštelėse (plokštelėje yra 7×30 mg ir 7×90 mg tabletės) kartono dėžutėje.

Gali būti tiekiamos ne visų dydžių pakuotės.
6.6 Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.

7. REGISTRUOTOJAS

STADA Arzneimittel AG

Stadastrasse 2-18

61118 Bad Vilbel

Vokietija

8. REGISTRACIJOS PAŽYMĖJIMO NUMERIS (-IAI)

	15 mg
	Lizdinė plokštelė:

LT/1/26/6091/001 – N7

LT/1/26/6091/002 – N28
	Dalomoji lizdinė plokštelė:

LT/1/26/6091/003 – N7x1

LT/1/26/6091/004 – N28x1

	30 mg
	Lizdinė plokštelė:

LT/1/26/6092/001 – N7

LT/1/26/6092/002 – N28
	Dalomoji lizdinė plokštelė:

LT/1/26/6092/003 – N7x1

LT/1/26/6092/004 – N28x1

	15 mg + 45 mg
	Lizdinė plokštelė:

LT/1/26/6093/001 – N14 (N7 x 15 mg + N7 x 45 mg)

LT/1/26/6093/002 – N28 (N14 x 15 mg + N14 x 45 mg)

LT/1/26/6093/003 – N56 (N28 x 15 mg + N28 x 45 mg)

	30 mg + 60 mg
	Lizdinė plokštelė:

LT/1/26/6094/001 – N14 (N7 x 30 mg + N7 x 60 mg)

LT/1/26/6094/002 – N28 (N14 x 30 mg + N14 x 60 mg)

LT/1/26/6094/003 – N56 (N28 x 30 mg + N28 x 60 mg)

	30 mg + 90 mg
	Lizdinė plokštelė:

LT/1/26/6095/001 – N14 (N7 x 30 mg + N7 x 90 mg)

LT/1/26/6095/002 – N28 (N14 x 30 mg + N14 x 90 mg)

LT/1/26/6095/003 – N56 (N28 x 30 mg + N28 x 90 mg)


9. REGISTRAVIMO / PERREGISTRAVIMO DATA

Registravimo data 2026 m. liepos 17 d.
10. TEKSTO PERŽIŪROS DATA

2026 m. liepos 17 d.
Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
II PRIEDAS

REGISTRACIJOS SĄLYGOS

A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B. TIEKIMO IR VARTOJIMO SĄLYGOS AR APRIBOJIMAI

A.
GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Coripharma ehf.

Reykjavikurvegur 78-80

IS -220 Hafnarfjörður

Islandija

arba

STADA Arzneimittel AG

Stadastrasse 2 -18

61118 Bad Vilbel

Vokietija

arba

Stada M&D S.R.L.

Strada Trascaului Nr 10

401135 Turda

Rumunija

arba

Laboratori Fundació Dau

C/C, 12-14 Pol. Ind. Zona Franca

08040 Barcelona

Ispanija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.

B.
TIEKIMO IR VARTOJIMO SĄLYGOS AR APRIBOJIMAI
Receptinis vaistinis preparatas.

III PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ

1.
VAISTINIO PREPARATO PAVADINIMAS
Tolvaptan STADA 15 mg tabletės
tolvaptanum
2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 15 mg tolvaptano.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.
Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Tabletė
7 tabletės

28 tabletės

7 × 1 tabletės
28 × 1 tabletės
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.

Vartoti per burną.

Negalima kramtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP {mm/MMMM}
9.
SPECIALIOS LAIKYMO SĄLYGOS
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS
STADA Arzneimittel AG

12.
REGISTRACIJOS PAŽYMĖJIMO NUMERIS (-IAI) 
LT/1/26/6091/001 – N7

LT/1/26/6091/002 – N28

LT/1/26/6091/004 – N7x1

LT/1/26/6091/005 – N28x1
13.
SERIJOS NUMERIS 
Lot {numeris}
14.
PARDAVIMO (IŠDAVIMO) TVARKA
Receptinis vaistas.
15.
VARTOJIMO INSTRUKCIJA
16.
INFORMACIJA BRAILIO RAŠTU
tolvaptan stada 15 mg
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC {numeris}
SN {numeris}
NN {numeris}
INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ

1.
VAISTINIO PREPARATO PAVADINIMAS
Tolvaptan STADA 30 mg tabletės
tolvaptanum

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje tabletėje yra 30 mg tolvaptano.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.

Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Tabletė

7 tabletės

28 tabletės

7 × 1 tabletės
28 × 1 tabletės
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.

Vartoti per burną.

Negalima kramtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP {mm/MMMM}
9.
SPECIALIOS LAIKYMO SĄLYGOS
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS
STADA Arzneimittel AG

12.
REGISTRACIJOS PAŽYMĖJIMO NUMERIS (-IAI) 
LT/1/26/6092/001 – N7

LT/1/26/6092/002 – N28

LT/1/26/6092/004 – N7x1

LT/1/26/6092/005 – N28x1
13.
SERIJOS NUMERIS 
Lot {numeris}
14.
PARDAVIMO (IŠDAVIMO) TVARKA
Receptinis vaistas.
15.
VARTOJIMO INSTRUKCIJA
16.
INFORMACIJA BRAILIO RAŠTU
tolvaptan stada 30 mg
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC {numeris}
SN {numeris}
NN {numeris}
MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS/ DALOMOSIOS LIZDINĖS PLOKŠTELĖS
1.
VAISTINIO PREPARATO PAVADINIMAS

Tolvaptan STADA 15 mg tabletės
tolvaptanum

2.
REGISTRUOTOJO pavadinimas
STADA Arzneimittel AG

3.
TINKAMUMO LAIKAS

EXP {mm/MMMM}
4.
SERIJOS NUMERIS

Lot {numeris}
5.
KITA

MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS/ DALOMOSIOS LIZDINĖS PLOKŠTELĖS
1.
VAISTINIO PREPARATO PAVADINIMAS

Tolvaptan STADA 30 mg tabletės
tolvaptanum

2.
REGISTRUOTOJO pavadinimas
STADA Arzneimittel AG

3.
TINKAMUMO LAIKAS

EXP {mm/MMMM}
4.
SERIJOS NUMERIS

Lot {numeris}
5.
KITA

INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ

1.
VAISTINIO PREPARATO PAVADINIMAS
Tolvaptan STADA 15 mg + 45 mg tabletės
tolvaptanum

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje 15 mg tabletėje yra 15 mg tolvaptano.

Kiekvienoje 45 mg tabletėje yra 45 mg tolvaptano.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.

Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Tabletė

Kiekvienoje 14 tablečių pakuotėje yra:

7 × 15 mg tabletės ir 7 × 45 mg tabletės
Kiekvienoje 28 tablečių pakuotėje yra:

14 × 15 mg tablečių ir 14 × 45 mg tablečių

Kiekvienoje 56 tablečių pakuotėje yra:

28 × 15 mg tabletės ir 28 × 45 mg tabletės
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.

Vartoti per burną.

Negalima kramtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP {mm/MMMM}
9.
SPECIALIOS LAIKYMO SĄLYGOS
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS
STADA Arzneimittel AG

12.
REGISTRACIJOS PAŽYMĖJIMO NUMERIS (-IAI) 
LT/1/26/6093/001 – N14 (N7 x 15 mg + N7 x 45 mg)

LT/1/26/6093/002 – N28 (N14 x 15 mg + N14 x 45 mg)

LT/1/26/6093/003 – N56 (N28 x 15 mg + N28 x 45 mg)
13.
SERIJOS NUMERIS 
Lot {numeris}
14.
PARDAVIMO (IŠDAVIMO) TVARKA
Receptinis vaistas.
15.
VARTOJIMO INSTRUKCIJA
16.
INFORMACIJA BRAILIO RAŠTU
tolvaptan stada 15 mg + 45 mg
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC {numeris}
SN {numeris}
NN {numeris}
MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS

1.
VAISTINIO PREPARATO PAVADINIMAS

Tolvaptan STADA 15 mg + 45 mg tabletės
tolvaptanum

2.
REGISTRUOTOJO pavadinimas
STADA Arzneimittel AG

3.
TINKAMUMO LAIKAS

EXP {mm/MMMM}
4.
SERIJOS NUMERIS

Lot {numeris}
5.
KITA

☼ 45 mg
☾ 15 mg
Pr.

A.

T.

K.

Pn.

Š.

S.

INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ

1.
VAISTINIO PREPARATO PAVADINIMAS
Tolvaptan STADA 30 mg + 60 mg tabletės
tolvaptanum

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje 30 mg tabletėje yra 30 mg tolvaptano.

Kiekvienoje 60 mg tabletėje yra 60 mg tolvaptano.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.

Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Tabletė

Kiekvienoje 14 tablečių pakuotėje yra:

7 × 30 mg tabletės ir 7 × 60 mg tabletės
Kiekvienoje 28 tablečių pakuotėje yra:

14 × 30 mg tablečių ir 14 × 60 mg tablečių

Kiekvienoje 56 tablečių pakuotėje yra:

28 × 30 mg tabletės ir 28 × 60 mg tabletės
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.

Vartoti per burną.

Negalima kramtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP {mm/MMMM}
9.
SPECIALIOS LAIKYMO SĄLYGOS
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS
STADA Arzneimittel AG

12.
REGISTRACIJOS PAŽYMĖJIMO NUMERIS (-IAI) 
LT/1/26/6094/001 – N14 (N7 x 30 mg + N7 x 60 mg)

LT/1/26/6094/002 – N28 (N14 x 30 mg + N14 x 60 mg)

LT/1/26/6094/003 – N56 (N28 x 30 mg + N28 x 60 mg)
13.
SERIJOS NUMERIS 
Lot {numeris}
14.
PARDAVIMO (IŠDAVIMO) TVARKA
Receptinis vaistas.
15.
VARTOJIMO INSTRUKCIJA
16.
INFORMACIJA BRAILIO RAŠTU
tolvaptan stada 30 mg + 60 mg
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC {numeris}
SN {numeris}
NN {numeris}
MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS

1.
VAISTINIO PREPARATO PAVADINIMAS

Tolvaptan STADA 30 mg + 60 mg tabletės
tolvaptanum

2.
REGISTRUOTOJO pavadinimas
STADA Arzneimittel AG

3.
TINKAMUMO LAIKAS

EXP {mm/MMMM}
4.
SERIJOS NUMERIS

Lot {numeris}
5.
KITA

☼ 60 mg
☾ 30 mg
Pr.

A.

T.

K.

Pn.

Š.

S.

INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ

1.
VAISTINIO PREPARATO PAVADINIMAS
Tolvaptan STADA 30 mg + 90 mg tabletės
tolvaptanum

2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje 30 mg tabletėje yra 30 mg tolvaptano.

Kiekvienoje 90 mg tabletėje yra 90 mg tolvaptano.

3.
PAGALBINIŲ MEDŽIAGŲ SĄRAŠAS
Sudėtyje yra laktozės.

Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Tabletė

Kiekvienoje 14 tablečių pakuotėje yra:

7 × 30 mg tabletės ir 7 × 90 mg tabletės
Kiekvienoje 28 tablečių pakuotėje yra:

14 × 30 mg tablečių ir 14 × 90 mg tablečių

Kiekvienoje 56 tablečių pakuotėje yra:

28 × 30 mg tabletės ir 28 × 90 mg tabletės
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.

Vartoti per burną.

Negalima kramtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP {mm/MMMM}
9.
SPECIALIOS LAIKYMO SĄLYGOS
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
REGISTRUOTOJO PAVADINIMAS IR ADRESAS
STADA Arzneimittel AG

12.
REGISTRACIJOS PAŽYMĖJIMO NUMERIS (-IAI) 
LT/1/26/6095/001 – N14 (N7 x 30 mg + N7 x 90 mg)

LT/1/26/6095/002 – N28 (N14 x 30 mg + N14 x 90 mg)

LT/1/26/6095/003 – N56 (N28 x 30 mg + N28 x 90 mg)
13.
SERIJOS NUMERIS 
Lot {numeris}
14.
PARDAVIMO (IŠDAVIMO) TVARKA
Receptinis vaistas.
15.
VARTOJIMO INSTRUKCIJA
16.
INFORMACIJA BRAILIO RAŠTU
tolvaptan stada 30 mg + 90 mg
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC {numeris}
SN {numeris}
NN {numeris}
MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS

1.
VAISTINIO PREPARATO PAVADINIMAS

Tolvaptan STADA 30 mg + 90 mg tabletės
tolvaptanum

2.
REGISTRUOTOJO pavadinimas
STADA Arzneimittel AG

3.
TINKAMUMO LAIKAS

EXP {mm/MMMM}
4.
SERIJOS NUMERIS

Lot {numeris}
5.
KITA

☼ 90 mg
☾ 30 mg
Pr.

A.

T.

K.

Pn.

Š.

S.

B. PAKUOTĖS LAPELIS
Pakuotės lapelis: informacija pacientui

Tolvaptan STADA 15 mg tabletės
Tolvaptan STADA 30 mg tabletės
Tolvaptan STADA 45 mg tabletės
Tolvaptan STADA 60 mg tabletės
Tolvaptan STADA 90 mg tabletės

tolvaptanas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.

· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją arba vaistininką.

· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).

· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1. Kas yra Tolvaptan STADA ir kam jis vartojamas

2. Kas žinotina prieš vartojant Tolvaptan STADA
3. Kaip vartoti Tolvaptan STADA
4. Galimas šalutinis poveikis

5. Kaip laikyti Tolvaptan STADA
6. Pakuotės turinys ir kita informacija

1. Kas yra Tolvaptan STADA ir kam jis vartojamas

Tolvaptan STADA sudėtyje yra veikliosios medžiagos tolvaptano, kuris blokuoja vazopresino, hormono, kuris sukelia cistų susidarymą autosominės dominantinės policistinės inkstų ligos (ADPIL) sergančių pacientų inkstuose, poveikį. Blokuodamas vazopresino poveikį, Tolvaptan STADA sulėtina inkstų cistų vystymąsi ADPIL sergantiems pacientams, sumažina ligos simptomus ir padidina šlapimo susidarymą.

Tolvaptan STADA yra vaistas, vartojamas gydyti ligai, vadinamai autosomine dominantine policistine inkstų liga (ADPIL). Dėl šios ligos inkstuose auga skysčio pripildytos cistos, kurios sukelia spaudimą aplinkiniams audiniams ir pablogina inkstų funkciją, todėl gali atsirasti inkstų nepakankamumas. Tolvaptan STADA vartojamas suaugusiųjų, sergančių 1–4 stadijų lėtine inkstų liga (LIL), ADPIL gydyti, kai yra greitai progresuojančios ligos požymių.

2. Kas žinotina prieš vartojant Tolvaptan STADA
Tolvaptan STADA vartoti draudžiama

· jeigu yra alergija tolvaptanui arba bet kuriai pagalbinei šio vaisto medžiagai (jos išvardytos 6 skyriuje), arba jeigu yra alergija benzazepinui ar benzazepino dariniams (pvz., benazepriliui, konivaptanui, fenoldopamo mezilatui arba mirtazapinui);

· jeigu Jums sakė, kad Jūsų kraujyje kepenų fermentų aktyvumas padidėjęs iki tokio lygio, dėl kurio negalima gydyti tolvaptanu;

· jeigu Jūsų inkstai neveikia (nesigamina šlapimas);

· jeigu sergate liga, kuri susijusi su labai mažu kraujo tūriu (pvz., sunkia dehidratacija (skysčių netekimu) ar kraujavimu);

· jeigu sergate liga, dėl kurios padidėja natrio kiekis kraujyje;

· jeigu nesuvokiate, kada ištroškote;

· jeigu esate nėščia;

· jeigu žindote.

Įspėjimai ir atsargumo priemonės

Pasitarkite su gydytoju prieš pradėdami vartoti Tolvaptan STADA:

· jeigu sergate kepenų liga;

· jeigu negalite išgerti pakankamai vandens (žr. „Pakankamo vandens kiekio išgėrimas“ toliau) arba jeigu Jums ribojamas išgeriamų skysčių kiekis;

· jeigu turite šlapinimosi sunkumų (pvz., padidėjusi Jūsų prostata);

· jeigu Jūsų kraujyje yra per didelis arba per mažas natrio kiekis;

· jeigu kada nors anksčiau esate patyrę alerginę reakciją į benzazepiną, tolvaptaną arba kitus benzazepino darinius (pvz., benazeprilį, konivaptaną, fenoldopamo mezilatą arba mirtazapiną), arba bet kurią pagalbinę šio vaisto medžiagą (jos išvardytos 6 skyriuje);

· jeigu sergate cukriniu diabetu;

· jeigu Jus informavo, kad Jūsų kraujyje yra didelis cheminės medžiagos, vadinamos šlapimo rūgštimi (kuri gali sukelti podagros priepuolį), kiekis;

· jeigu sergate pažengusia inkstų liga.

Dėl šio vaisto gali netinkamai veikti Jūsų kepenys. Todėl iš karto informuokite savo gydytoją, jeigu atsirado požymių, kurie gali reikšti galimus kepenų sutrikimus, pvz.:

· pykinimas;

· vėmimas;

· karščiavimas;

· nuovargis;

· apetito stoka;

· pilvo skausmas;

· tamsus šlapimas;

· gelta (odos ir akių pageltimas);

· odos niežėjimas;

· į gripą panašus sindromas (sąnarių ir raumenų skausmas, lydimas karščiavimo).

Gydymo šiuo vaistu laikotarpiu gydytojas suplanuos kasmėnesinius kraujo tyrimus Jūsų kepenų funkcijos pokyčiams patikrinti.

Pakankamo vandens kiekio išgėrimas
Šis vaistas sukelia vandens netekimą, nes jis didina šlapimo susidarymą. Šis vandens netekimas gali sukelti šalutinį poveikį, pvz., sausą burną ir troškulį, ar net sunkesnes nepageidaujamas reakcijas, pvz., inkstų sutrikimus (žr. 4 skyrių). Todėl svarbu, kad turėtumėte vandens ir galėtumėte išgerti pakankamą jo kiekį, kai jausite troškulį. Prieš miegą turite išgerti 1 arba 2 stiklines vandens, net jeigu nejaučiate troškulio. Taip pat turite išgerti vandens po to, kai pasišlapinate naktį. Jeigu sergate liga, dėl kurios sumažėja atitinkamas skysčių suvartojimas, arba jeigu Jums yra didesnė skysčių netekimo rizika, pvz., dėl vėmimo ar viduriavimo, reikia imtis specialių atsargumo priemonių. Dėl didesnio šlapimo susidarymo taip pat svarbu, kad visuomet turėtumėte galimybę pasinaudoti tualetu.

Vaikams ir paaugliams

Neduokite šio vaisto vaikams ir paaugliams (iki 18 metų), nes jis netirtas šioms amžiaus grupėms.

Kiti vaistai ir Tolvaptan STADA
Jeigu vartojate ar neseniai vartojote kitų vaistų, įskaitant įsigytus be recepto, arba dėl to nesate tikri, apie tai pasakykite gydytojui arba vaistininkui.

Šie vaistai gali sustiprinti Tolvaptan STADA poveikį:

· amprenaviras, atazanavias, darunaviras / ritonaviras ir fosamprenaviras (skirti ŽIV / AIDS gydyti);

· aprepitantas (skirtas pykinimui ir vėmimui išvengti taikant chemoterapiją);

· krizotinibas ir imatinibas (skirti vėžiui gydyti);

· ketokonazolas, flukonazolas arba itrakonazolas (skirti grybelinėms infekcijoms gydyti);

· makrolidų grupės antibiotikai, pvz., eritromicinas arba klaritromicinas;

· vepramilis (skirtas širdies ligoms ir padidėjusiam kraujospūdžiui gydyti);

· ciprofloksacinas (antibiotikas);

· diltiazemas (skirtas padidėjusiam kraujospūdžiui ir krūtinės skausmui gydyti).

Šie vaistai gali susilpninti Tolvaptan STADA poveikį:

· fenitoinas arba karbamazepinas (skirti epilepsijai gydyti);

· rifampicinas, rifabutinas arba rifapentinas (skirti tuberkuliozei gydyti);

· jonažolių preparatai (tradicinis žolinis vaistinis preparatas prastai nuotaikai ir lengvam nerimui slopinti).

Tolvaptan STADA gali sustiprinti šių vaistų poveikį:

· digoksino (skirto neritmiškam širdies plakimui ir širdies nepakankamumui gydyti);

· dabigatrano (skirto kraujui skystinti);

· sulfasalazino (skirto uždegiminei žarnyno ligai arba reumatoidiniam artritui gydyti);

· metformino (skirto cukriniam diabetui gydyti).

Tolvaptan STADA gali susilpninti šių vaistų poveikį:

· vazopresino analogų, tokių kaip desmopresinas (skirtas kraujo krešėjimo faktoriui arba šlapimo išsiskyrimui ar šlapinimuisi naktį kontroliuoti).

Šie vaistai gali keisti Tolvaptan STADA poveikį arba Tolvaptan STADA gali keisti jų poveikį:

· diuretikai (skirti šlapimo susidarymui padidinti). Vartojami su Tolvaptan STADA jie gali padidinti nepageidaujamų reakcijų riziką dėl vandens netekimo arba gali sutrikdyti inkstų veiklą;

· diuretikai ar kiti vaistai padidėjusiam kraujospūdžiui gydyti. Vartojami su Tolvaptan STADA jie gali padidinti kraujospūdžio sumažėjimo riziką stojantis iš sėdimos ar gulimos padėties;

· vaistai, kurie padidina natrio kiekį kraujyje ar kuriuose yra didelis druskos kiekis (pvz., vandenyje tirpstančios tabletės ir vaistai nuo virškinimo sutrikimų). Jie gali padidinti Tolvaptan STADA poveikį. Kyla rizika, kad kraujyje susikaups per daug natrio.

Tačiau vis dėlto Jums gali būti įmanoma vartoti šių vaistų kartu su Tolvaptan STADA. Kas Jums tinka, nuspręs gydytojas.

Tolvaptan STADA vartojimas su maistu ir gėrimais

Vartodami šio vaisto negerkite greipfrutų sulčių.

Nėštumas ir žindymo laikotarpis

Nevartokite šio vaisto, jeigu esate nėščia ar žindote.

Vaisingos moterys, vartodamos šio vaisto, privalo taikyti patikimas kontracepcijos priemones.

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šio vaisto pasitarkite su gydytoju arba vaistininku.

Vairavimas ir mechanizmų valdymas

Po Tolvaptan STADA pavartojimo kai kuriems žmonėms gali svaigti galva, jie gali jausti silpnumą ar nuovargį. Jeigu Jums tai nutiko, nevairuokite ir nenaudokite jokių įrankių ar mechanizmų.

Tolvaptan STADA sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Tolvaptan STADA sudėtyje yra natrio
Šio vaisto vienoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.
3. Kaip vartoti Tolvaptan STADA
Tolvaptan STADA gali paskirti tik gydytojas, kurio specializacija – ADPIL gydymas. Visada vartokite šio vaisto tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Dozė
Kasdien suvartojamas Tolvaptan STADA kiekis dalijamas į dvi dozes, iš kurių viena yra didesnė. Didesnę dozę reikia išgerti ryte pabudus, mažiausiai 30 minučių prieš pusryčius. Mažesnę dozę reikia suvartoti po 8 valandų.

Dozių deriniai:

45 mg + 15 mg
60 mg + 30 mg
90 mg + 30 mg
Jūsų gydymas paprastai pradedamas nuo 45 mg dozės ryte ir 15 mg dozės po 8 valandų. Jūsų gydytojas gali laipsniškai padidinti Jūsų dozę iki didžiausio derinio: 90 mg pabudus ir 30 mg po 8 valandų. Siekdamas nustatyti geriausią dozę, gydytojas reguliariai tikrins, kaip toleruojate paskirtą dozę. Turėtumėte visuomet vartoti didžiausią toleruojamą dozių derinį, kurį paskyrė gydytojas.

Jeigu vartojate kitų vaistų, kurie gali padidinti Tolvaptan STADA poveikį, Jums gali būti skiriamos mažesnės Tolvaptan STADA dozės. Tokiu atveju gydytojas gali paskirti Tolvaptan STADA tabletes su 30 mg arba 15 mg tolvaptano, kurias reikia suvartoti vieną kartą per parą ryte.

Vartojimo metodas
Tabletes nurykite nekramtę, užgerdami stikline vandens.

Rytinę dozę reikia suvartoti mažiausiai 30 minučių prieš pusryčius. Antrą paros dozę galima suvartoti valgio metu arba nevalgius.

Ką daryti pavartojus per didelę Tolvaptan STADA dozę

Jeigu išgėrėte daugiau tablečių nei paskirta dozė, nedelsdami išgerkite daug vandens ir kreipkitės į gydytoją arba artimiausią ligoninę. Neužmirškite pasiimti vaistų pakuotės, kad būtų aišku, ką pavartojote. Jeigu didesnę dozę pavartojote labai vėlai dieną, Jums gali reikėti dažniau eiti į tualetą naktį.

Pamiršus pavartoti Tolvaptan STADA
Jei pamiršote pavartoti savo vaisto, turėtumėte kuo greičiau išgerti dozę, kai tik prisiminsite tą pačią dieną. Jeigu neišgersite tablečių vieną dieną, kitą dieną gerkite įprastą dozę. NEGALIMA vartoti dvigubos dozės norint kompensuoti praleistą dozę.

Nustojus vartoti Tolvaptan STADA
Jeigu nustosite vartoti šį vaistą, Jūsų inkstų cistos gali augti taip greitai, kaip ir prieš pradedant gydymą Tolvaptan STADA. Todėl šį vaistą turėtumėte nustoti vartoti tik jeigu pastebėsite nepageidaujamą poveikį, dėl kurio gali reikėti skubios medicininės pagalbos (žr. 4 skyrių), arba jeigu lieps Jūsų gydytojas.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkus šalutinis poveikis

Jeigu pastebėjote kurį nors iš toliau nurodytų šalutinio poveikio reiškinių, Jums gali reikėti skubios medicininės pagalbos. Nustokite vartoti Tolvaptan STADA ir nedelsdami kreipkitės į gydytoją arba į artimiausią ligoninę, jeigu:

· sunku šlapintis;

· atsirado veido, lūpų ar liežuvio patinimas, niežėjimas, generalizuotas išbėrimas, sunkus švokštimas ar dusulys (alerginės reakcijos simptomai).

Dėl Tolvaptan STADA gali netinkamai veikti Jūsų kepenys.

Pasitarkite su gydytoju, jeigu atsiranda pykinimas, vėmimas, karščiavimas, nuovargis, apetito praradimas, pilvo skausmas, tamsus šlapimas, gelta (odos ar akių pageltimas), odos niežėjimas ar sąnarių ir raumenų skausmas, lydimas karščiavimo.

Kitas šalutinis poveikis

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· troškulys (reikalaujantis besaikio vandens gėrimo);

· galvos skausmas;

· svaigulys;

· viduriavimas;

· sausa burna;

· padidėjęs poreikis šlapintis, šlapintis naktį arba dažniau šlapintis;

· nuovargis.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· dehidratacija;

· didelis natrio, šlapimo rūgšties ir cukraus kiekis kraujyje;

· sumažėjęs apetitas;

· pakitęs skonio pojūtis;

· podagra;

· sunkumas užmigti;

· apalpimas;

· širdies daužymasis;

· dusulys;

· pilvo skausmas;

· pilnumo jausmas skrandyje, pilvo tempimas ar diskomfortas;

· vidurių užkietėjimas;

· rėmuo;

· sutrikusi kepenų funkcija;

· sausa oda;

· išbėrimas;

· niežėjimas;

· dilgėlinė;

· sąnarių skausmas;

· raumenų spazmai;

· raumenų skausmas;

· bendras silpnumas;

· padidėjęs kepenų fermentų aktyvumas kraujyje;

· kūno svorio netekimas;

· kūno svorio padidėjimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· padidėjusi bilirubino (medžiaga, kuri odą ir akis gali nudažyti geltonai) koncentracija kraujyje.

Dažnis nežinomas (negali būti apskaičiuotas pagal turimus duomenis):
· alerginės reakcijos (žr. anksčiau);

· generalizuotas išbėrimas;

· ūminis kepenų nepakankamumas (ŪKN);

· padidėjęs kreatinfosfokinazės (fermento, kuriuo nustatoma raumenų ir širdies pažaida) aktyvumas kraujyje.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5. Kaip laikyti Tolvaptan STADA
Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija
Tolvaptan STADA sudėtis
· Veiklioji medžiaga yra tolvaptanas.

Kiekvienoje Tolvaptan STADA 15 mg tabletėje yra 15 mg tolvaptano.
Kiekvienoje Tolvaptan STADA 30 mg tabletėje yra 30 mg tolvaptano.
Kiekvienoje Tolvaptan STADA 45 mg tabletėje yra 45 mg tolvaptano.
Kiekvienoje Tolvaptan STADA 60 mg tabletėje yra 60 mg tolvaptano.
Kiekvienoje Tolvaptan STADA 90 mg tabletėje yra 90 mg tolvaptano.

· Pagalbinės medžiagos yra laktozė monohidratas (žr. 2 skyrių), mikrokristalinė celiuliozė, povidonas, kroskarmeliozės natrio druska ir magnio stearatas.
Tolvaptan STADA išvaizda ir kiekis pakuotėje

Skirtingo stiprumo Tolvaptan STADA tabletės yra skirtingų formų ir su skirtingais įspaudais:
15 mg tabletė: balta arba balkšva, trikampė, vienoje pusėje įspausta „C6“;
30 mg tabletė: balta arba balkšva, apvali, vienoje pusėje įspausta „C7“;

45 mg tabletė: balta arba balkšva, kvadratinė, vienoje pusėje įspausta „C8“;

60 mg tabletė: balta arba balkšva, cilindro formos, vienoje pusėje įspausta „C9“;

90 mg tabletė: balta arba balkšva, penkiakampė, vienoje pusėje įspausta „C10“.

Jūsų vaistas tiekiamas tokių pakuotės dydžių:

Tolvaptan STADA 15 mg tabletės: pakuotės, kuriose yra 7 tabletės arba 28 tabletės, arba dalomųjų lizdinių plokštelių pakuotės, kuriose yra 7 x 1 tabletės arba 28 x 1 tabletės;
Tolvaptan STADA 30 mg tabletės: pakuotės, kuriose yra 7 tabletės arba 28 tabletės, arba dalomųjų lizdinių plokštelių pakuotės, kuriose yra 7 x 1 tabletės arba 28 x 1 tabletės.
Tolvaptan STADA 15 mg + 45 mg tabletės: pakuotės (lizdinės plokštelės), kuriose yra:
14 tablečių (7 didesnio stiprumo tabletės + 7 mažesnio stiprumo tabletės);
28 tabletės (14 didesnio stiprumo tablečių + 14 mažesnio stiprumo tablečių) arba

56 tabletės (28 didesnio stiprumo tabletės + 28 mažesnio stiprumo tabletės).

Tolvaptan STADA 30 mg + 60 mg tabletės: pakuotės (lizdinės plokštelės), kuriose yra:
14 tablečių (7 didesnio stiprumo tabletės + 7 mažesnio stiprumo tabletės);
28 tabletės (14 didesnio stiprumo tablečių + 14 mažesnio stiprumo tablečių) arba

56 tabletės (28 didesnio stiprumo tabletės + 28 mažesnio stiprumo tabletės).

Tolvaptan STADA 30 mg + 90 mg tabletės: pakuotės (lizdinės plokštelės), kuriose yra:
14 tablečių (7 didesnio stiprumo tabletės + 7 mažesnio stiprumo tabletės);
28 tabletės (14 didesnio stiprumo tablečių + 14 mažesnio stiprumo tablečių) arba

56 tabletės (28 didesnio stiprumo tabletės + 28 mažesnio stiprumo tabletės). 
Gali būti tiekiamos ne visų dydžių pakuotės.

Registruotojas ir gamintojas

Registruotojas

STADA Arzneimittel AG

Stadastrasse 2-18

61118 Bad Vilbel

Vokietija

Gamintojas
Coripharma ehf.

Reykjavikurvegur 78-80

IS -220 Hafnarfjörður

Islandija

arba

STADA Arzneimittel AG

Stadastrasse 2 -18

61118 Bad Vilbel

Vokietija

arba

Stada M&D S.R.L.

Strada Trascaului Nr 10

401135 Turda

Rumunija

arba

Laboratori Fundació Dau

C/C, 12-14 Pol. Ind. Zona Franca

08040 Barcelona

Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „STADA Baltics“

A. Goštauto g. 40A 

LT-03163 Vilnius

Lietuva

Tel.: +370 5 260 3926

El. paštas: stada.baltics@stada.com

Šis vaistas Europos ekonominės erdvės valstybėse narėse registruotas tokiais pavadinimais:

	Islandija, Vengrija:
	Tolvaptan STADA AG

	Belgija, Liuksemburgas, Prancūzija:
	Tolvaptan EG

	Čekija, Estija, Kroatija, Latvija, Lenkija, Lietuva, Rumunija, Slovakija, Vokietija:
	Tolvaptan STADA

	Ispanija:
	Tolvaptán STADAFARMA

	Portugalija:
	Tolvaptano STADA


Šis pakuotės lapelis paskutinį kartą peržiūrėtas 2026-07-17.
Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

2

